ועדת החוקה, חוק ומשפט, כנסת 18, פרוטוקול מספר 283, 2010-12-05 10:00

דוד רותם: אני פותח את ישיבת ועדת החוקה, חוק ומשפט.

דוד רותם: צו סדר הדין הפלילי (ברירת משפט – חוקי עזר לבית שמש), התשע"א-2010

מיכאל גסטוירט: שלום אדוני.

מיכאל גסטוירט: אנחנו ביקשנו להעביר את העבירות שלנו מסוג של ברירת קנס לברירת משפט כדי לעשות האחדה עם נושא החניה.

מיכאל גסטוירט: זה יביא להאחדה, ליעילות וגם ליעילות בית המשפט שלא צריך לפתוח תיקים בבית המשפט שהוא מאוד עמוס.

מיכאל גסטוירט: בנוסף, החוק הוא הרבה יותר מפורש ויש לו הליך מובנה של בקשות לביטול על ידי תובעים עירוניים.

מיכאל גסטוירט: ראינו שזה הרבה יותר יעיל.

מיכאל גסטוירט: ראינו שכל העיריות או חלק ניכר מהעיריות התחילו גם בהליכים כאלה ולכן אנחנו מבקשים לאשר את הבקשה שלנו.

דוד רותם: תסביר לי מה יש לכם כאן.

מיכאל גסטוירט: בגדול אדוני יש לנו בסך הכל שני חוקי סדר, שמירת הסדר והניקיון וחוק עזר למודעות ושלטים.

מיכאל גסטוירט: אלה הם שני חוקי העזר היחידים שיש לנו עליהם ברירות קנס.

דוד רותם: מה עם כל יתר החוקים שלכם?

מיכאל גסטוירט: רובם חוקים מאוד מאוד ישנים שאפשר לומר שהם לא כל כך ישימים או שאין עליהם ברירות קנס בכלל.

מיכאל גסטוירט: חוק עזר, שמירת הסדר והניקיון, חוק מ-1997 שאיחד הרבה מאוד חוקים ישנים ופשוט הפך לחוק אחד גדול עם הרבה מאוד נושאים ולכן הוא בעצם כולל את רוב הצרכים של מחלקת הפיקוח כיום.

דוד רותם: יש לך את החוקים לפניך?

מיכאל גסטוירט: את החוקים עצמם, לא אדוני.

דוד רותם: במודעות ושלטים, מה ההגדרה שלכם לגבי שלט שמופנה כלפי פנים, כלפי חוץ?

מיכאל גסטוירט: חוק עזר שלנו הוא חוק מאוד ישן משנות ה-50 ואנחנו כרגע בהליכים של חקיקת חוק עזר מודרני.

מיכאל גסטוירט: זה חוק מאוד ישן ואין לנו אפילו חוק עזר עצמאי אלא אנחנו מפנים להגדרות של עיריית קריית טבעון משנת 50 ומשהו.

מיכאל גסטוירט: זה חוק כמעט ללא הגדרות, מאוד מאוד לקוני, לא נותן שום מענה לשלטים אלקטרוניים מה שאנחנו רואים היום בכל העיריות.

מיכאל גסטוירט: הפרסום היום הוא לא הפרסום שהיה אז.

מיכאל גסטוירט: לכן הוא חוק שאני לוחץ חזק מאוד להחליף אותו ואני מקווה להביא למליאה בקרוב חוק מודרני.

דוד רותם: משרד הפנים ומשרד המשפטים, מה ההגיון?

דוד רותם: חוק עזר משנת 1950 שעומדים להחליף אותו, אז אנחנו נהפוך כעת ברירות משפט כדי שיהיה לנו ברקורד?

מיכל גולד: זה לא נראה לי משנה.

מיכל גולד: כרגע זה יהפוך לברירות משפט ואנחנו כמובן מעודדים כל מועצה וכל עירייה שמעונינת לעבור לברירות משפט, קודם כל נכון יותר וזה חוסך זמן שיפוטי.

דוד רותם: אתם גם בודקים את החוקים בהם אתם מעבירים?

מיכל גולד: אנחנו לא בודקים כל חוק בנפרד.

מיכל גולד: לא. כשזה מגיע לצווי עבירות, אנחנו בודקים כל סעיף אבל כשמגיעה הבקשה לעבור בכללי משיטת משפט אחת לשיטה אחרת, זה נראה לנו נכון ויעיל יותר.

מיכל גולד: במקביל אנחנו כמובן מעודדים.

דוד רותם: אתם לא יודעים אפילו על מה מדובר.

דוד רותם: את לא יודעת אילו עבירות מבקשים להעביר.

מיכל גולד: אני לא חושבת שבכל פעם שיבקשו ממני לעבור לברירת משפט, אני אתחיל לעבור על כל הסעיפים ועל כל החוקים.

מיכל גולד: אם לאדוני זה נראה, אני יכולה להביא את זה בפני המשרד ונשקול את זה.

מיכל גולד: אני מודה שאנחנו לא עוברים על כל הסעיפים.

דוד רותם: יש שם הרי הגדרות שכבר לא קיימות והדוגמה הבולטת ביותר, לכן שאלתי, היא איסור מודעות ושלטים.

דוד רותם: אם אני בחנות שלי שם שלט על החלון, זה חוקי או לא חוקי או שאני מקבל על זה ברירת משפט?

מיכאל גסטוירט: צריך לשלם אגרה.

מיכאל גסטוירט: הוא צריך לקבל רשיון.

דוד רותם: גם אם השלט מופנה כל פנים?

מיכאל גסטוירט: לא.

דוד רותם: אתם כבר ראיתם פעם שלט שמדביקים אותו על חלון ורואים אותו רק מבפנים ולא רואים אותו מבחוץ?

דוד רותם: יש דבר כזה?

מיכאל גסטוירט: לא נתקלתי במקרה שאנחנו מחייבים על דבר כזה להוציא רשיון ובוודאי גם לא נותנים קנס.

דוד רותם: אני לא יודע כי אם ההגדרה בחוק אומרת שרק שלט שמופנה כלפי פנים ומישהו שם את השלט ורואים אותו מבחוץ, יש בעיה ואתם לא בודקים את זה.

מיכל גולד: אני יותר ממסכימה - ושוחחנו על זה בוועדות הקודמות - שיש צורך בתיקון ואנחנו עושים עבודה מאומצת, משרד הפנים ואנחנו, גם כשזה מגיע בצווי עבירות.

מיכל גולד: גם מלכתחילה, כשאנחנו מאשרים היום חוקי עזר חדשים, אבל מכאן ועד לעבור על כולם, אני חושבת שכן יעיל ונכון להעביר את העבירות כרגע לעבירות משפט.

דוד רותם: אז לשם מה אתם באים לכאן?

מיכל גולד: מה זאת אומרת?

דוד רותם: כבר אמרתי לכם עשר פעמים.

דוד רותם: אתם לא עוברים על החוק, אני לא צריך לעבור על החוק.

דוד רותם: אם אתם לא עוברים על החוק, אני ודאי לא צריך לעבור על החוק.

מיכל גולד: אנחנו עוברים על החוקים כשזה מגיע לצווי עבירות קנס.

דוד רותם: מתי החוקים האלה של בית שמש עברו אליכם לקרוא להם ברירות קנס?

מיכאל גסטוירט: הבקשה הנוכחית?

דוד רותם: לא. עבירות קנס.

מיכאל גסטוירט: לדעתי התיקון הוא משנת 1999.

דוד רותם: ומ-1999 ועד היום לא חשבתם שצריך לעבור על החוקים.

מיכל גולד: אנחנו לא נעבור מיוזמתנו על חוקים.

דוד רותם: ודאי שלא.

דוד רותם: אתם לא תעשו כלום.

דוד רותם: אני מצטער לומר שלא אתם ולא משרד הפנים מתייחסים לעניין הזה בצורה רצינית, עם כל הכבוד.

מיכל גולד: אני חושבת שחל שינוי ואנחנו מתייחסים בצורה מאוד מאוד רצינית.

מיכל גולד: עם זאת, אנחנו לא נשב כל היום ונעבור רק על חוקי העזר.

דוד רותם: מה כן תעשו?

דוד רותם: אתם מגישים כאן בקשה.

דוד רותם: מה אתם כן עושים?

דוד רותם: תסבירי לי מה אתם כן עושים.

דורית ואג: מתווכים.

דוד רותם: מתווכים, לוקחים את המעטפה שהגיעה ושולחים אותה אלי.

דוד רותם: אם זה כך, אני לא צריך אתכם.

מיכל גולד: אנחנו מעודדים מעבר לברירות משפט.

מיכל גולד: מבחינתנו, אם אפשר היה, היינו עושים מעבר אחד כזה אחיד לכל המועצות והעיריות.

דוד רותם: אתם יכולים להעביר הוראת חוק.

מיכל גולד: לצערנו לא.

דוד רותם: למה לא?

אורית מלמד: הנושא הזה עלה בעבר ומשרד הפנים לא  היה בדעה שצריך לעבור לשיטה הזאת באופן גורף אלא לפי פנייה פרטנית של רשות מקומית מסוימת.

דוד רותם: למה?

אורית מלמד: זאת הייתה העמדה.

דוד רותם: עמדה, צריך שיהיה בה הגיון.

דוד רותם: אילו היית אומרת לי כי אתם רוצים לבדוק כל חוק ולהחליט אם זה כן וזה לא, זה בסדר, אבל הרי אתם לא עוברים על החוק אלא אתם בסך הכל דוור.

דוד רותם: אתם מקבלים בדואר מעטפה, לוקחים אותה ומעבירים אותה למשרד המשפטים, ומשרד המשפטים מעביר אותה אלי.

אורית מלמד: אם מדובר בחוק עזר, הרי משרד הפנים בודק את החוקים ומאשר אותם או לא מאשר אותם או מאשר עם שינויים.

אורית מלמד: מדובר בצו ברירות קנס ובהחלט עושים עבודה לפני שאנחנו מעבירים את הבקשה.

דוד רותם: אתם לא עושים עבודה כי עובדה שהעברתם לי את חוקי העזר של שדרות למרות שלא הייתה החלטת מועצה.

אורית מלמד: לא. לגבי שדרות יש החלטת מועצה.

מיכל גולד: אדוני מתכוון לדימונה.

דוד רותם: דימונה, סליחה.

מיכל גולד: זה לא הם אלא אנחנו.

מיכל גולד: נכון שהייעוץ המשפטי פנה אלינו.

דוד רותם: מה זה לא הם אלא זה אתם?

דוד רותם: זה נשלח ישירות אליכם?

מיכל גולד: כן.

דוד רותם: זה לא עובר דרך משרד הפנים.

אורית מלמד: זה לא עובר דרך משרד הפנים.

דוד רותם: הבנתי.

דוד רותם: אין לי מה לעשות אלא לאשר את זה.

דוד רותם: צו סדר הדין הפלילי (ברירת משפט – חוקי עזר לבית שמש), התשע"א-2010 - אושר     	בסך הכל אני יכול לאשר את הכל כי ממילא אין לכם מה להוסיף לי באחד מהחוקים האלה.

דוד רותם: לגבי כולם אתם תאמרו לי את אותו דבר, שלא עברתם על החוקים ואתם לא יודעים במה מדובר אלא אתם בסך הכל דוורים.

מיכל גולד: היות שאדוני מדבר על ברירת משפט, בשדרות אנחנו כן עברנו ועברנו אחד-אחד.

מיכל גולד: יש כאן צווי עבירות קנס.

דוד רותם: למה בשדרות כן עברתם ובבית שמש לא?

מיכל גולד: כי יש בקשה לצווי עבירות קנס.

מיכל גולד: לפני שאנחנו מאשרים עבירה כעבירת קנס, אנחנו בודקים אותה טוב טוב.

דוד רותם: בסדר.

דורית ואג: אני מציעה שנדון בצו הכללי כי יש פקקים ולא כולם הגיעו.

דוד רותם: בסדר.

דוד רותם: נלך לצו הכללי.

דוד רותם: אתם יכולים להסביר לי אותו?

דוד רותם: צו העיריות (עבירות קנס) (תיקון מס'), התש"ע-2010     צו המועצות המקומיות (עבירות קנס) (תיקון מס'), התש"ע-2010

אורית מלמד: מדובר בעדכון של שיעורי הקנסות, זאת בעקבות תיקון פקודת המועצות המקומיות שקובעות מהו גובה הקנס המקסימלי.

אורית מלמד: גובה הקנס תוקן לאחרונה לפי צו העונשין (שינוי שיעורי קנסות) של שר המשפטים, כך שהקנס המקסימלי שונה מ-660 ל-730.

אורית מלמד: כדי שאפשר יהיה לגבות את הקנס הזה, צריך לתקן גם את צו העיריות וצו המועצות המקומיות עצמן שקובעות את המדרג של דרגות הקנס.

אורית מלמד: לכן אנחנו מציעים שהדרגה הגבוהה ביותר תהיה 730 ואחר כך תוקנו שיעורי הקנסות האחרים באופן יחסי.

אורית מלמד: תיקון נוסף הוא למעשה שינוי הסדר של דרגות הקנס, כך שהגובה ירד מהקנס הגבוה ביותר לקנס הנמוך ביותר.

דוד רותם: את זה לא הבנתי.

אורית מלמד: כיום יש מעין קפיצה בדרגות והקנס יורד מ-600 עד ל-220 אבל באמצע יש קנסות שהם יותר נמוכים מ-220.

דוד רותם: בואי נלך לדרגת קנס ד'.

דוד רותם: בכל מקום שנאמר בו ד', יבוא ה'.

דוד רותם: זאת אומרת, אתם מורידים את דרגת הקנס ל-150 היום, מעלים אותו ל-165.

אורית מלמד: זה בעצם שינוי הסדר של הקנסות.

אורית מלמד: גובה הקנס לא ישתנה אלא האות כדי שיהיה איזה מדרג שיורד מהגבוה לנמוך.

דוד רותם: א' כן ישתנה כי א', במקום 660 יהיה 730.

אורית מלמד: לא. כל ההכנסות מתעדכנות אבל במקביל רצו לסדר את האותיות שקובעות את דרגות הקנס לפי סדר מהגבוה לנמוך.

אורית מלמד: היום למשל דרגה ה', 75, היא דרגה ו', 95, ודרגה ז' היא 220.

אורית מלמד: פשוט רצו להזיז את זה כך שזה יהיה מסודר מהגבוה לנמוך.

דוד רותם: מה שעשיתם זה שאת כל ז' הפכתם ל-ד'.

דוד רותם: עבירה הכי נמוכה, הרצתם אותה.

דוד רותם: מה ההגיון בזה?

מיכל גולד: זה היה בהתייעצות עם מחלקת חקיקת משנה, איך זה יהיה נכון כדי לא ליצור אי סדר.

דוד רותם: מהי עבירה יותר חמורה, ו' או ז'?

מיכל גולד: זה בדיוק העניין.

מיכל גולד: כיוון ש-א' היא הכי חמורה ו-ז' היא הכי פחות חמורה, נכון יהיה שגם המספרים יהיו בהתאמה.

מיכל גולד: עד היום זה לא היה בהתאמה  וזה יצר בלבול.

דוד רותם: תסבירי לי שאם זה ההגיון שלכם, בכל מקום שבו נאמר ז', יבוא ד'.

מיכל גולד: נכון.

דוד רותם: זאת אומרת שהעבירה הכי נמוכה, אתם מקפיצים אותה להיות העבירה הרביעית.

דוד רותם: את ו' אתם משאירים, את ה' אתם משאירים, אבל את ז' אתם הופכים ישר ל-ד'.

אורית מלמד: ז' היום הוא 220 וכתוצאה מהשינוי הוא יהיה 245.

דוד רותם: זה נכון.

דוד רותם: ו' היום הוא 95 ו-ה' הוא 75.

דוד רותם: אתם מבקשים שיהיה במקום זה, להעלות את ה-220 ל-245.

דוד רותם: אני מוכרח לומר שצריך להיות גאון כדי להבין מה שמשרד הפנים רוצה ומשרד המשפטים.

דוד רותם: צריך להיות גאון אמיתי.

דוד רותם: מישהו יכול לומר לי איזה עבירות מסווגות ב-ז'?

דוד רותם: אני מניח שלא עברתם עליהן ואתם לא יודעים, אבל תאמרו לי למה עבירות ז' צריכות לקבל קנס של 245.

מיכל גולד: זה סדר טכני.

מיכל גולד: אנחנו לא משנים משהו בעבירה וממילא הקנס שהיה, הוא שיהיה.

דוד רותם: זה שאתם לא משנים את העבירה, אני יודע.

מיכל גולד: הקנס עצמו יישאר.

דוד רותם: לא, הקנס יגדל.

מיכל גולד: זה בא כדי למנוע בלבול.

מיכל גולד: יצא בדיון קודם שהיה כתוב שהקנס הוא ז' ושאל היושב ראש איך זה יכול להיות.

מיכל גולד: זה פשוט מטעה.

מיכל גולד: לכן נראה לנו נכון לסדר את זה בצורה הגיונית כדי שזה לא יטעה בעתיד.

דוד רותם: אבל אם זה מטעה וצריך לסדר את זה באופן הגיוני, צריך להיות ש-א' הוא הגבוה ביותר ו-ז' הוא הנמוך ביותר.

מיכל גולד: נכון.

מיכל גולד: אחרי התיקון זה מה שיהיה.

דוד רותם: לא זה מה שיהיה.

מיכל גולד: זה לא היה כך, אבל אחרי התיקון עכשיו זה יהיה כך.

דוד רותם: לא יהיה יותר ז'?

אורית מלמד: יהיה ז', אבל נמוך.

דוד רותם: לא יהיה ז' בכלל משום שבכל מקום שנאמר בו ז' היום יבוא ד'.

דוד רותם: זאת אומרת שבכל ברירות הקנס, היכן שכתוב ז', יהיה כתוב במקום זה ד' ולכן עבירה ז' תקפוץ להיות הרביעית בגובה הקנס.

דוד רותם: אין יותר עבירות מסוג ז' אחרי התיקון הזה.

מיכל גולד: לא. בכל מקום שנאמר בו ה', יבוא במקומו ז'.

דוד רותם: את ה' אתם מורידים.

דוד רותם: זה באמת גאוני.

אפרת חקאק: זה ייצר בעיות ועכשיו, אבל לא בעתיד.

דוד רותם: זה ייצר בעיות.

דוד רותם: אף אחד לא ידע מה שהם רוצים.

דוד רותם: צו העיריות (עבירות קנס) (תיקון מס'), התש"ע-2010     צו המועצות המקומיות (עבירות קנס) (תיקון מס'), התש"ע-2010

דורית ואג: בינתיים הגיעו נציגי ערבה תיכונה, בית דגן, ערד ושדרות.

אפרת חקאק: לערד יש שני צווים שיש לאשר, צו העיריות וצו המועצות.

אפרת חקאק: בצו הכללי, מדובר בשני צווים.

דוד רותם: את שניהם אני מאשר.

דוד רותם: צו המועצות המקומיות (עבירות קנס) (תיקון מס' 1), התש"ע-2010 – מועצה מקומית ערבה תיכונה

מורן רוצבי: אנחנו מבקשים לאשר את עבירות הקנס.

מורן רוצבי: למועצה לא היה את פקודת עבירות הקנס.

מורן רוצבי: כל חוקי העזר מצויים בצו למעט חוק הסדרת שירותים.

דוד רותם: אתם יכולים להסביר לי איך אימצתם לדוגמה את חוק עזר  לעיריות, אחזקת מקלטים?

דוד רותם: למשרד הפנים ולמשרד המשפטים אין בעיה שאני אאשר את זה כמות שהוא.

דוד רותם: נכון?

דוד רותם: חוק עזר, זה כלי יריות, אחזקת מקלטים בערבה תיכונה.

דוד רותם: אישרתי.

דוד רותם: מה זה חוק עזר לדוגמה?

דוד רותם: ברגע שרשות אימצה את חוק העזר הזה, זה הופך להיות חוק עזר לערבה תיכונה.

דוד רותם: אין דבר כזה חוק עזר לדוגמה.

דוד רותם: ברגע שהם אימצו את זה, החוק הזה עובר להיות חוק שלהם.

דוד רותם: לכן אין דבר כזה חוק עזר לדוגמה למועצות מקומיות בדבר אחזקת מקלטים שאימצה המועצה האזורית ערבה תיכונה.

דוד רותם: יש חוק עזר, אחזקת מקלטים, ערבה תיכונה או חוק עזר לערבה התיכונה, אחזקת מקלטים.

אורית מלמד: אני חושבת שכן נהוג לכנות את זה חוק עזר לדוגמה שאימצה רשות מסוימת.

דוד רותם: אין דבר כזה בעולם.

דוד רותם: תקראו את החוק.

דוד רותם: תקראו את החוק לפחות.

דוד רותם: לא את חוק העזר אלא את החוק עצמו תקראו.

דוד רותם: מה כתוב בחוק?

אורית מלמד: מה שפורסם ברשומות זה בעצם הודעה על אימוץ.

דוד רותם: מה אומר החוק?

אורית מלמד: פורסמה הודעה על ידי שר הפנים, אימוץ חוק עזר לדוגמה בדבר אחזקת מקלטים על ידי מועצה אזורית ערבה תיכונה.

דוד רותם: לא, זאת ההודעה שלהם.

דוד רותם: תגידי לי מה כתוב בחוק שמדבר על חוקי עזר לדוגמה.

אורית מלמד: בסעיף בחוק עצמו?

דוד רותם: כן.

אורית מלמד: כתוב שהשר רשאי לפרסם חוק עזר לדוגמה שמועצה רשאית לאמץ.

אורית מלמד: החליטה המועצה לאמץ חוק עזר לעצמה, תודיע על כך לשר וההודעה תפורסם ברשומות.

דוד רותם: כן.

דוד רותם: מה ההודעה שהיא עשתה?

דוד רותם: מה ההודעה שמפרסמים?

דוד רותם: שהיא אימצה לעצמה את חוק העזר, דהיינו, שהיא אומרת שהחוק הזה עכשיו הופך להיות חוק שלי.

דוד רותם: זה לא חוק עזר לדוגמה.

דוד רותם: זה צריך להתפרסם בקובץ התקנות כחוק עזר שלהם, אם יש להם קובץ של חוקי עזר, זה צריך להתפרסם שם.

דוד רותם: זה לא חוק עזר לדוגמה יותר.

מיכל גולד: זאת שאלה לחקיקת משנה, מי שמטפל בנוסח, ואני יכולה להפנות את השאלה אליהם.

דוד רותם: זאת לא שאלה לחקיקת משנה.

דוד רותם: זאת שאלה מה כתוב בחוק.

דוד רותם: לפחות משרד המשפטים, הגיע הזמן שלפחות ידע לקרוא סעיף בחוק.

מיכל גולד: זה השם של החוק.

דוד רותם: זה לא שם של החוק, זה מה עושים כאשר מאמצים חוק עזר לדוגמה.

דוד רותם: אתה אומר שבמקום שלכתוב את החוק ולרוץ עם כל הצרות, אני לוקח את החוק הזה ועושה אותו חוק שלי.

מיכל גולד: נכון.

דוד רותם: עכשיו, של מי חוק העזר הזה?

מיכל גולד: זה חוק עזר שאימצה המועצה המקומית.

דוד רותם: זה לא חוק עזר שאימצה.

דוד רותם: זה חוק עזר ערבה תיכונה, אחזקת מקלטים.

דוד רותם: הפרוצדורה שהיא אימצה אותה, לא מעניינת בכלל.

דוד רותם: במקום שהיועץ המשפטי שלהם ישב ויעתיק אותו ואז משרד הפנים יבדוק אותו במשך שש שנים, אומרים שאימצתי את חוק העזר הזה וזה חוק העזר.

דוד רותם: אני מאשר את חוק עזר פיקוח על כלבים וחתולים של מועצה אזורית ערבה תיכונה, חוק עזר ערבה תיכונה (אחזקת בעלי חיים), ערבה תיכונה (סלילת רחובות), ערבה תיכונה (מודעות ושלטים), ערבה תיכונה (אחזקת מקלטים), שמירת הסדר והניקיון.

אפרת חקאק: יש לי הערה לגבי שמירת הסדר והניקיון.

אפרת חקאק: בסעיף 27, בדרגת קנס ד', כתוב: לא ינקה אדם, לא יכבד, לא יאבק מרבד, שטיח וכולי.

אפרת חקאק: אני מציעה להוסיף הערה שזה יהיה באופן הגורם לכלוך, הפרעה או סכנה לאנשים.

אפרת חקאק: זאת הערה שאנחנו כן מכניסים לעיריות האחרות.

דוד רותם: בסדר.

דוד רותם: ערבה תיכונה, מישהו יכול להסביר לי את החוקים שלכם?

דוד רותם: מה פירוש מודעות ושלטים המצויים בתוך בית עסק, בחנות, בדוכן וכיוצא באלה ואינם נראים מחוץ להם?

מורן רוצבי: מה המשמעות של זה?

דוד רותם: כן.

דוד רותם: מול הדלת בכניסה לחנות שלי, יש לי חנות ומול הדלת יש שלט עליו כתוב מבצע, במבה, 20 שקלים.

דוד רותם: מי שעומד מחוץ לחנות ומסתכל פנימה, רואה את השלט.

דוד רותם: אני צריך רשיון?

דוד רותם: לשלם קנס?

מורן רוצבי: אתה צריך לשלם אגרה ולקבל רשיון כבעל בית עסק.

דוד רותם: המודעה נמצאת בתוך העסק על הקיר הפנימי אבל היא נראית מחוצה לו.

מורן רוצבי: עדיין אתה צריך לקבל רשיון ולשלם אגרה.

דוד רותם: אתם רציניים?

דוד רותם: זאת הכוונה שלכם?

שי זינדרמן: אני אסביר.

שי זינדרמן: אני מזכיר המועצה האזורית ערבה תיכונה.

שי זינדרמן: בוקר טוב וסליחה על האיחור.

שי זינדרמן: חוקי העזר האלה הם חוקי עזר מאוד ישנים.

שי זינדרמן: חוק עזר, מודעות ושלטים, הוא חוק עזר מ-1982.

שי זינדרמן: למעשה עד היום המועצה לא גבתה שקל אחד בגין מודעות ושלטים, לא מעסק, לא בפנים ולא בחוץ, ולא משום מקום.

שי זינדרמן: גם אין כוונה כזאת.

שי זינדרמן: הכוונה שלנו בחוק עזר הזה שעכשיו אנחנו מאשרים, היא יותר לנושא של שמירת הסדר והניקיון, לדברים בתחומים האלה, על מנת שנוכל לאכוף ולהקפיד על שמירת הסדר והניקיון במועצה ולא בעניין השלטים שזה חוק עזר שאם נאמר את האמת, אפילו לא קראתי אותו, הוא מ-1982 והוא מאוד ישן.

שי זינדרמן: גם חוק העזר לשמירת הסדר והניקיון, אני מקווה שממש בקרוב תאשרו לנו גם חוק עזר חדש שכבר נכתב וכבר עבר.

דוד רותם: לא, אנחנו לא מאשרים חוקי עזר.

שי זינדרמן: מי שצריך לאשר את זה כבר אישר את זה ואני מקווה שבקרוב זה יפורסם ברשומות והוא גם יחליף את חוק העזר הזה שיש מ-1982 שהוא ישן.

שי זינדרמן: על כל פנים, זאת היא הכוונה, כדי שנוכל להתחיל להקפיד על שמירת הסדר והניקיון ברחבי המועצה.

דוד רותם: את סעיף 4 של החוק הזה, מודעות ושלטים הנמצאים בתוך בית עסק, בחנות או בדוכן וכיוצא באלה ואינם נראים מחוץ להם, או שתמחקו או שאני לא אאשר את החוק הזה.

אפרת חקאק: זאת הערה לסעיף 2.

שי זינדרמן: נמחק את זה.

מיכל גולד: למחוק את הסעיף.

דוד רותם: נמחק את מה שכתוב כאן כי אם משרד הפנים ומשרד המשפטים עסוקים מדיי, הם מנהלים את העולם ולכן הם לא יכולים לבדוק את חוקי העזר האלה, כי אחרת תנו לי הסבר מה פירוש מודעות ושלטים המצויים בתוך בית עסק, בחנות, בדוכן וכיוצא באלה ואינם נראים מחוץ להם.

אורית מלמד: זה סייג.

אורית מלמד: הכוונה שעל זה לא ניתן קנס.

דוד רותם: סליחה, זה כן, כי הם נראים מחוץ להם.

דוד רותם: אם הם לא נראים מחוץ להם, יש את הסייג.

דוד רותם: אני אהיה מוכן לאשר מודעות ושלטים הנמצאים בתוך בית עסק, בחנות או בדוכן וכיוצא באלה.

דוד רותם: נקודה.

מיכל גולד: בסדר.

מיכל גולד: להוריד את "ואינם נראים מחוץ להם".

דוד רותם: בסדר.

דוד רותם: "ואינם נראים מחוץ להם" נמחק.

דוד רותם: דיברת לגבי שמירת הסדר והניקיון.

דוד רותם: ניקוי שטיחים.

דוד רותם: לא ינקה ולא יאבק מרבד, שטיח, כלי מיטה או כל דבר אחר ברחוב או דרך פתח הפונה לרחוב באופן הגורם לכלוך, הפרעה או סכנה למצויים בקרבת מקום.

דוד רותם: זה נכון.

דוד רותם: יש לי עוד שאלה אליכם, אנשי הערבה התיכונה.

דוד רותם: תנו לי גן אחד אצלכם באיזה ישוב שהוא שראש המועצה קבע את המשחקים שמותר לשחק בהם ושם שמתם שלט.

שי זינדרמן: ששמנו שלט באיזה משחקים מותר לשחק?

דוד רותם: כן, כך כתוב.

דוד רותם: " לא ישחק אדם בגן אלא במשחקים בתנאים ובמקומות שנקבעו לכך.

דוד רותם: סוגי המשחקים, התנאים והמקומות ייקבעו בידי ראש המועצה בהודעה שתוצג בגן".

דוד רותם: מכיוון שמשרד הפנים ומשרד המשפטים עסוקים מדיי, אין להם זמן לבדוק לכם את חוקי העזר.

מיכל גולד: זה לא מה שאמרתי.

מיכל גולד: אני אמרתי שאת הצווים האלה, אנחנו עברנו.

דוד רותם: עברתם?

דוד רותם: אז תסבירו לי למה התכוונתם בסעיף הזה.

מיכל גולד: המועצה ביקשה לאסור את הדברים האלה ואנחנו אמרנו בתנאי שיש איזשהו שלט בגן.

דוד רותם: לאסור את מה?

דוד רותם: איזה סוגי משחקים?

דוד רותם: אתם נותנים להם להחליט איזה משחקים ישחקו בגן ואתם חושבים שמישהו יכול לעמוד בזה?

דוד רותם: אני חושבת שהבקשות של העיריות, אנחנו נתערב כשזה יהיה משהו שהוא גובל באי סבירות.

דוד רותם: זה סביר שהמועצה תקבע את סוגי המשחקים שיכולים לשחק בהם בגן?

דוד רותם: תגידי לי איזה משחקים מותר ואיזה אסור.

מיכל גולד: צריך לשאול את המועצה.

דוד רותם: המועצה לא יודעת כי המועצה תגיד לך שהיא לא בדקה את זה ולא מעניין אותה אלא העיקר שישחקו בגנים.

מיכל גולד: יכול להיות שיש תחום מסוים שבו אני אבקש לא לנסוע באופניים לצורך העניין, או לא לשחק בכדור באזורים מסוימים.

מיכל גולד: אני יכולה לומר שכאשר התינוקת שלי מסתובבת באזור מסוים, אני אשמח אם האזור של הכדור יהיה מגודר.

דוד רותם: איפה את גרה?

מיכל גולד: במודיעין.

דוד רותם: שם יש מודעות כאלה, איפה מותר לשחק?

מיכל גולד: לצערי אין.

דוד רותם: אל תעמידו את הרשויות כמטומטמות, שהן קובעות דברים שאף אחד לא מבצע אותם ותגידו להן שמכיוון שממילא הן לא יעשו את זה, אז תורידו את הסעיף הזה כי חבל על הנייר עליו אחר כך מדפיסים.

דוד רותם: אחר כך כל היערות, או שהם נשרפים או שמורידים את העצים כדי לייצר נייר כדי להדפיס את השטויות האלה.

דוד רותם: בסעיף 27, תוסיפו: באופן הגורם לכלוך, הפרעה או סכנה לאנשים שנמצאים בקרבת מקום.

דוד רותם: אתם גם בודקים מתי אני מנער את השמיכות שלי?

דוד רותם: בין 2 ל-4 ובין 7 בערב ל-7 בבוקר?

דוד רותם: אני אגיד לכם למה אני שואל את זה.

דוד רותם: יום אחד קיבלתי ברירת משפט של אחת מהרשויות, ואני אגלה לכם אפילו איזו, עיריית הרצליה, והיה כתוב שאסור להשמיע מוזיקה מתוך רכב בין השעות האלה לאלה.

דוד רותם: זאת אומרת, מי שנכנס בין 2 ל-4 להרצליה, שיכבה את הרדיו כי אחרת הוא משמיע מוזיקה וזאת עבירה על החוק.

שי זינדרמן: כמו שהסברתי, חוק העזר הזה הוא חוק עזר מיושן ואני מאוד מקווה שבקרוב יהיה לנו חוק עזר חדש ובו כל מה שהגדרת כשטויות, ואתה צודק, כך שהם יבוטלו וחוק העזר הזה בלאו הכי יתבטל כי חוקקנו חוק עזר חדש שאני מקווה שבקרוב הוא יפורסם.

דוד רותם: טוב.

דוד רותם: תודה רבה.

דוד רותם: אישרתי לערבה תיכונה את הדברים האלה עם התיקונים.

דוד רותם: צו המועצות המקומיות (עבירות קנס) (תיקון מס'), התש"ע-2010 – מועצה מקומית בית דגן

דוד רותם: לא יקים אדם ולא יחזיק מקום זיהום סמוך למפעל מים או למפעל  מים פרטי.

דוד רותם: מה זה מקום זיהום ומה זה סמוך למפעל מים?

דוד רותם: חוק עזר לבית דגן, אספקת מים.

אפרת חקאק: 19(ב).

זכריה מידני: בכלל אין לנו מפעל מים.

זכריה מידני: אין לנו מפעל מים.

דוד רותם: יוצא מן הכלל.

דוד רותם: עכשיו תסבירו לי עוד דבר.

דוד רותם: בסדר, אין לכם מפעל מים.

דוד רותם: מה זה חשוב?

דוד רותם: העיקר שיש לכם חוק עזר.

דוד רותם: חוק עזר לדוגמה, פיקוח על כלבים וחתולים.

דוד רותם: סעיף 6(ב).

דוד רותם: אתם נכנסים גם לבדוק את זה בבתים פרטיים?

זכריה מידני: לא.

דוד רותם: אז למה אתם כותבים "בעל כלב יפנה מיד לכלי אשפה צואה שהשאיר כלבו במקום ציבורי או במקום פרטי שאיננו בבעלותו"?

דוד רותם: אני בא עם הכלב שלי לבקר אותך בבית, והכלב שלי עושה, ואני לוקח את הכלב והולך.

דוד רותם: אז תשלחו לשם בבקשה פקח.

דוד רותם: אני רק רוצה להראות את האבסורד.

זכריה מידני: אתה צודק.

דוד רותם: גם משרד הפנים וגם משרד המשפטים לא בודקים שום דבר.

דוד רותם: אני עושה את זה לא בשבילכם.

דוד רותם: כלפיכם אין לי טענות.

דוד רותם: אין לי טענות אליכם.

דוד רותם: אני רק רוצה שמשרד הפנים ומשרד המשפטים ילכו הביתה וידווחו איזה טירופים הם מאשרים.

דוד רותם: תסבירו לי את סעיף 2.

מיכל גולד: מה הבעיה במקום פרטי שאינו בבעלותו?

מיכל גולד: שלא יכנס לשם פקח ויראה.

מיכל גולד: האיסור עצמו הוא איסור.

דוד רותם: מה זה עניינך מה אני עושה בבית שלה?

דוד רותם: המדינה צריכה גם להיכנס לתוך הבית שלה?

מיכל גולד: האיסורים יהיו רק במקום ציבורי ומבחינת המקום הפרטי לא?

דוד רותם: כך אני מבין בהגיון של אדם פשוט.

דוד רותם: העירייה תגיד שבבית הפרטי שלי היא לא מתערבת.

מיכל גולד: לא במקרה של רעש שבוקע מדירה פרטית.

דוד רותם: לא, כאן מתערבים כי שומעים את הרעש בחוץ.

דוד רותם: זה שהכלב שלי עושה את הצרכים אצלה בבית, מה זה מעניין אתכם?

דוד רותם: יש לכם מספיק פקחים לשלוח לבצע את מה שהם צריכים?

זכריה מידני: אין פקחים לשטחים הציבוריים, קל וחומר למקומות האלה.

מיכל גולד: עברתי על זה וזה לא היה נראה לי מוזר, אולי כי גדלתי ברעננה ושם כן היו עושים את זה.

דוד רותם: ברעננה, אם אני אכנס לבית של מישהו עם הכלב.

מיכל גולד: לא בדקתי, אבל אני חושב שהפיקוח העירוני שם כן מטפל.

דוד רותם: הוא נכנס לתוך בתים?

דוד רותם: אני מודיע לך שהוא לא נכנס לבתים.

דוד רותם: אין לו סמכות להיכנס לבתים.

אפרת חקאק: זה רלוונטי גם לבניין מגורים.

מיכל גולד: לחצר.

זכריה מידני: אז מה?

זכריה מידני: גם זה שטח פרטי.

זכריה מידני: זה לא שטח ציבורי.

זכריה מידני: זה לא מעניינה של המועצה.

דוד רותם: מה זה בעליו של נכס יחזיק את המקלט המצוי ברשותו במצב נקי ותקין המאפשר שימוש בו בכל עת שיהיה צורך בכך?

דוד רותם: בבית דגן יש הרבה בתים פרטיים, נכון?

זכריה מידני: נכון.

זכריה מידני: היום זה כבר עבר לממ"דים.

דוד רותם: בכל בית פרטי יש ממ"ד ויש מקלט.

דוד רותם: אתם בודקים את המקלטים האלה?

זכריה מידני: לא. זה עניין של הג"א.

דוד רותם: העיקר שיש חוק עזר.

דוד רותם: משחטה יש לכם?

זכריה מידני: לא. אין לנו.

זכריה מידני: פעם הייתה, לפני חמישים שנים.

דוד רותם: כמה פקחים יש לכם בעירייה?

זכריה מידני: אין לנו.

דוד רותם: אני מציע שתעמידו שלושה פקחים ליד המשחטה, כי כתוב כאן שלא יוציא אדם ולא יגרום ולא יתיר שיוצא מבית שחיטה עוף שחוט אלא לאחר שנבדק על ידי הרופא הווטרינרי.

דוד רותם: תעמידו שם שלושה פקחים.

זכריה מידני: זה חוק ישן.

דוד רותם: תעמידו שם אנשים.

דוד רותם: זה חוק ישן ואני הולך לקבוע קנס של 660 שקלים.

זכריה מידני: כשיהיו לנו פקחים, הקנס יבוא לידי ביטוי.

דורית ואג: איך הם מתכוונים לאכוף את הצו?

דוד רותם: לא יודע מה הם מתכוונים.

דורית ואג: לוועדת הפנים הובאו תקנות רעש.

דורית ואג: זה לא תואם את מה שהובא לשם.

דוד רותם: ההוא לא אושר.

דוד רותם: זה לא מעניין אותי.

דורית ואג: זה יאושר.

דוד רותם: שמשרד המשפטים ומשרד הפנים יטפלו בזה.

דוד רותם: זאת בעיה שלהם ולא שלי.

דוד רותם: לפחות את זה הם יכולים לדעת.

אורית מלמד: כתוב במפורש שרשות מקומית רשאית לסטות מתקנות אלה.

דוד רותם: מצוין.

דוד רותם: גם בבית דגן אל תיסעו עם רדיו דולק כי זה גורם לרעש.

זכריה מידני: זה גם מופיע אצלנו?

דוד רותם: כן, זה מופיע גם אצלכם.

דוד רותם: בסדר.

דוד רותם: אישרתי גם את בית דגן.

אפרת חקאק: יש תקלה בטבלה של בית דגן.

אפרת חקאק: בחוק עזר בבית דגן, סעיף 4, שמירת הניקיון ואיסור העישון, הקנס הוא 660.

דוד רותם: תעשי דרגה ב' והקנס יהיה מתאים לדרגה ב'.

אפרת חקאק: דרגת קנס, ב', 430 היום וזה יעלה.

אפרת חקאק: צו סדר הדין הפלילי (ברירת משפט – חוקי עזר לערד), התשע"א-2010

דוד רותם: זה צו כולל.

דוד רותם: אתם בדקתם את חוקי העזר שלכם?

חיים רמון: אנחנו באמצע רפורמה מקיפה של כל חוקי העזר.

דוד רותם: אל תעשו רפורמה.

דוד רותם: אני כבר גיליתי שכאשר במדינת ישראל עושים רפורמות, זה תוקע את העסק ליותר מדיי זמן.

דוד רותם: תעברו חוק-חוק ותעשו חוקים נורמליים וזה הכל.

דוד רותם: לא צריך רפורמות.

דוד רותם: אושרו.

דוד רותם: צו המועצות המקומיות (עבירות קנס) (תיקון מס'), התש"ע-2010 – מועצה מקומית שדרות     צו העיריות (עבירות קנס) (תיקון מס'), התש"ע-2010 – עיריית שדרות

דוד רותם: מה רוצה שדרות?

דורית ואג: גם וגם.

דורית ואג: גם ברירת קנס וגם להפוך לברירת משפט.

דוד רותם: סעיף 15(א), איסור השארת בעלי חיים בלא שמירה.

דוד רותם: "לא ישאיר אדם ולא ירשה לאחר מטעמו להשאיר בעל חיים ברשות הרבים באופן המהווה או עלול להוות מכשול, לגרום נזק ולא ירשה לבעל חיים שבבעלותו לשוטט ברשות הרבים בלא השגחה, בלא שהוא קשור ברצועה.

דוד רותם: בסעיפים אלה, בעל חיים, למעט כלבים".

דוד רותם: אז למה אתם מתכוונים, שאת הסוסים שלי או את הפילים שלי אני אשמור בבית?

בנימין סעדון: קודם כל, אדוני צודק.

בנימין סעדון: לגבי כלבים אנחנו באמת חשבנו.

דוד רותם: כי כלבים מהווים את הבעיה הכי גדולה.

בנימין סעדון: החוק במהותו היה אמור להיות לכלבים, אלא שיש את החוק הנפרד והתקנות שעומדות בפני עצמן.

בנימין סעדון: לכן לא אישרו לנו להכניס את הכלבים לחוק.

בנימין סעדון: יש כבשים שמסתובבות ושאר חיות כאלה ואחרות.

בנימין סעדון: החוק המקורי היה עם כלבים.

אפרת חקאק: בסעיף 15(ג), אסור להשאיר בעלי חיים ללא שמירה, בעמוד 4, הסעיף אומר שלא ירשה אדם לבעל חיים לעשות את צרכיו וגם אם הוא כבר עשה את צרכיו, שיאסוף הבעלים את הגללים.

אפרת חקאק: צריך להעיר שעבירת הקנס היא על אי איסוף ולא על הרשות.

דוד רותם: אני רוצה לדעת דבר אחד.

דוד רותם: בשדרות יש גנים?

בנימין סעדון: כן.

דוד רותם: האם יש גן אחד בשדרות שיש בו שלט האומר שמותר להיכנס או אסור להיכנס עם בעל חיים?

בנימין סעדון: אולי בעקבות החוק יהיה.

דוד רותם: סליחה, זה לא חוק חדש.

בנימין סעדון: אדוני מדבר על חוק למניעת מפגעים?

דוד רותם: אני מדבר על חוק אחזקת בעלי חיים.

דוד רותם: שמירת הסדר והניקיון, סעיף 36.

דוד רותם: זה נראה לי יותר שמירת הסדר והניקיון.

בנימין סעדון: יש בסעיף הגיון.

דוד רותם: יש הרבה מאוד הגיון בכל הסעיפים, אבל אני שואל אם אי פעם שמתם שלט שמותר להיכנס או אסור להיכנס עם בעל חיים לגן הזה.

בנימין סעדון: טרם.

בנימין סעדון: זה חוק חדש.

דוד רותם: זה חוק חדש?

בנימין סעדון: מ-2009.

דוד רותם: ממש חדש.

דוד רותם: מה קרה אתמול כשאנשים נכנסו עם הכלב שלהם לגן?

בנימין סעדון: טרם הושם שלט אדוני.

דוד רותם: צריך לתת להם דוח.

דוד רותם: תסביר לי גם את (ב).

דוד רותם: "הותרה כניסת בעל חיים לגן כאמור בסעיף קטן (א), יימנעו האדם השומר עליו מלהלך בגן בלי השגחה".

דוד רותם: אבא שלי מת, אין כבר מי שישגיח עלי, מה אתה רוצה ממני?

בנימין סעדון: הכוונה הייתה שיימנע בעל החיים מלהלך בגן בלי השגחה.

דוד רותם: הבנתי, אבל לא זה מה שכתוב.

דוד רותם: כתוב שאני צריך להימנע מלהלך חופשי בגן.

בנימין סעדון: אדוני צודק.

דוד רותם: על מה אתם רוצים שאני אתן קנס?

בנימין סעדון: על בעל חיים שהולך בגן בלי השגחה.

דוד רותם: זה בסדר, אבל לגבי (א)?

בנימין סעדון: אדם יכול ללכת בגן בלי השגחה.

דוד רותם: לגבי (א) אני רוצה לכתוב שלא יכניס אדם בעל חיים לתוך גן אם נאסר הדבר בהודעה שפורסמה בגן מידי ראש העיר.

בנימין סעדון: זה בסדר.

דוד רותם: הגישה היא שמותר לי להיכנס לכל מקום.

דוד רותם: אם תאסור עלי, אז תאסור עלי.

דוד רותם: מכיוון שאני יודע שלא תאסרו על אף אחד, הכל יהיה בסדר.

בנימין סעדון: זה בסדר אדוני.

דוד רותם: תתקנו את זה.

מיכל גולד: הערה לגבי האחריות לסילוק מפגע.

מיכל גולד: סעיף 3 ו-5(א), בטבלה זה בעמוד הראשון.

מיכל גולד: לגבי "בעל נכס המחזיק בו"– מה שאנחנו נהגים לעשות זה שבלבד שהמפגע בשליטתו.

מיכל גולד: כלומר, האיסור או מי שיקבל את הקנס, זה מה שהמפגע בשליטתו.

דוד רותם: איזה מזל שקיימנו ישיבה.

דוד רותם: גם את זה אתם לא צריכים לומר להם מראש ולבדוק את זה.

מיכל גולד: בדרך כלל אומרים.

דוד רותם: הפעם זה נשמט.

בנימין סעדון: מה זאת אומרת?

בנימין סעדון: אם  המפגע נמצא בנכס של האדם אבל הוא לא נמצא כאן?

בנימין סעדון: מהי השליטה?

אפרת חקאק: את מתכוונת רק למחזיק.

מיכל גולד: לעניין המחזיק.

מיכל גולד: אם אתם רוצים לפנות למחזיק, זה רק אם המפגע בשליטתו.

דוד רותם: אבל זה כתוב.

דוד רותם: כל מפגע שהתגלה בנכס שבבעלותו או שבהחזקתו.

דוד רותם: זאת אומרת, שהוא מחזיק אותו.

דוד רותם: בסעיף 3 כתוב: "כל מפגע שנתגלה בנכס שבבעלותו או שבהחזקתו".

מיכל גולד: נכון.

מיכל גולד: אם זה מפגע שלמחזיק אין שליטה על המפגע הזה, הרי ההגדרות של מפגע הן הגדרות.

דוד רותם: אז זה לא בנכס.

מיכל גולד: למשל, אם זה צינור מי שפכים.

מיכל גולד: יש דברים שאני חושבת שהאחריות כן צריכה להיות על הבעלים.

דוד רותם: חמש שנים אני מחזיק בנכס והתפוצץ שם אתמול צינור שפכים ויש לי חוזה לעוד עשר שנים.

דוד רותם: את רוצה שהרשות תתערב ביחסים בין הבעלים?

דוד רותם: היא פונה למחזיק.

דוד רותם: אין בזה שום בעיה.

דוד רותם: תיקנו את העניין הזה של סעיף 36.

אפרת חקאק: גם סעיף 15.

דוד רותם: כן.

דוד רותם: בסדר.

דוד רותם: גם אצלכם אני רואה שלפקחים אין מה לעשות והם מסתובבים בבתים פרטיים כדי לבדוק אם הכלב של השכן עשה שם את הצרכים.

דוד רותם: אני מדבר על סעיף 15(ג) – "לא ירשה אדם לבעל חיים שבהחזקתו לעשות את צרכיו בתחומי רשות הרבים או בשטח פרטי שאינו שלו".

בנימין סעדון: אדוני צודק.

בנימין סעדון: אנחנו נוותר.

דוד רותם: מה זה בשטח פרטי שאינו שלו?

בנימין סעדון: אולי שטח פרטי פתוח.

דוד רותם: הכלב שלי הוא פעיל מאוד, באתי אליך הביתה והוא עשה את הצרכים שלו במרפסת, זה עניינה של הרשות המקומית?

דוד רותם: היא תבוא לפקח?

דוד רותם: היא תבוא לרשום לי דוח?

חיים רמון: שטח פרטי הוא לא דווקא השטח הפרטי שלי בבית אלא שטח פרטי גם יכול להיות שטח פרטי פתוח.

דוד רותם: אני רוצה לקחת את האבסורד.

דוד רותם: כאן כתוב שזה גם אצלך במרפסת כשאני באתי אליך.

חיים רמון: אם התלוננתי.

דוד רותם: לא, אתה לא התלוננת.

דוד רותם: אתה בכלל משתמש בזה לדשן את העציצים.

דוד רותם: מה שקרה זה שהפקח העירוני ראה את זה ולכן הוא דופק אצלך בדלת.

בנימין סעדון: אולי יהיה נכון יותר לומר שטח פרטי פתוח כי שטח פרטי פתוח הוא פתוח לרבים.

דוד רותם: שטח פרטי פתוח, זה היה נכון.

בנימין סעדון: אולי אפשר להוסיף.

בנימין סעדון: במקום להוריד את ההגדרה, להוסיף פרטי פתוח.

בנימין סעדון: או בשטח פרטי פתוח שאינו שלו.

דוד רותם: כן.

דוד רותם: שטח פרטי פתוח שאינו שלו.

דוד רותם: זה בסדר.

בנימין סעדון: בפועל התיקונים שאדוני אומר, הם ישולבו בחוקים?

בנימין סעדון: איך הם אמורים להתבצע התיקונים האלה כי החוקים כבר חוקקו?

דוד רותם: מה שאני אומר עכשיו, הוא חסר סמכות לחלוטין.

דוד רותם: אין לי סמכות לתקן לכם את החוקים.

דוד רותם: אני רק יכול לומר שאני אומר שהקנס ב-290 יינתן רק במקרה שזה שטח פרטי פתוח.

בנימין סעדון: אדוני מתקן את צו ברירות הקנס.

דוד רותם: נכון.

דוד רותם: אין לי סמכות לתקן את החוק.

דוד רותם: אותו דבר עשיתי גם ב-36.

דוד רותם: יהיה כתוב שם, אלא אם כן נקבע.

דוד רותם: אני יכול לתקן לכם את חוק העונשין אבל לא חוקי עזר של רשות מקומית.

דוד רותם: לכן אני לא מבין למה מביאים את זה אלי.

דוד רותם: יש כאן את סעיף 24, קביעת שלטים.

דוד רותם: "המחזיק של מקום ציבורי למעט מעלית לנשיאת בני אדם בבית מגורים יקבע בו במקומות הנראים לעין שלטים המורים על איסור השלכת פסולת והחזקתם במצב תקין".

דוד רותם: למה אתם מתכוונים?

דוד רותם: אני צריך לשים בכל קומה בבניין את השלט הזה?

דוד רותם: יש לי בניין עם 12 קומות.

בנימין סעדון: בחוק למניעת מפגעים?

דוד רותם: כן.

דוד רותם: מה אתם רוצים שם?

דוד רותם: במעלית אני לא צריך לשים שלט, אבל בקומה השלישית בחדר המדרגות כן צריך לשים?

דוד רותם: למה אמרתם למעט מעלית לנשיאת בני אדם בבית מגורים?

חיים רמון: זה מקום אחד.

חיים רמון: הוא לא משתנה.

דוד רותם: בכל יתר הקומות אני צריך לשים את השלט.

דוד רותם: בסדר.

דוד רותם: מצוין.

דוד רותם: יש עוד דבר מעניין.

דוד רותם: "לא ידרוך אדם, לא יטפס ולא ירשה לאחר מטעמו לדרוך או לטפס על דשא".

דוד רותם: אתה מתכוון שאדם מטעמי, אני שוכר אותו כדי שיהרוס לכם את הדשא?

בנימין סעדון: רק במקומות שעשה ראש העירייה.

דוד רותם: מה זה לא ירשה לאחר מטעמו?

בנימין סעדון: הילד שלו.

דוד רותם: הילד שלי שדורך על הדשא, לא עושה את זה מטעמי.

בנימין סעדון: אבל רואים אותו כמטעמך.

דוד רותם: מה פתאום?

בנימין סעדון: הוא הילד שלך.

דוד רותם: הילד שלי, זה מטעמי?

בנימין סעדון: הוא לא מטעמי.

דוד רותם: הוא לא מטעמי אלא הוא בהשגחתי.

דוד רותם: הוא לא עושה את זה מטעם אף אחד.

בנימין סעדון: פיליפיני לצורך העניין, הוא מטעמך?

דוד רותם: אני לא בטוח.

דוד רותם: אם אתם נותנים למישהו דוח כזה, תגידו לו שאני מוכן לייצג אותו בבית המשפט.

בנימין סעדון: זה רק במקומות שעשה ראש העירייה.

דוד רותם: זה ברור.

דוד רותם: ראש העיר שם שלט האומר שאסור לדרוך על הדשא.

בנימין סעדון: לא על כל הדשא אלא במקומות המגודרים.

דוד רותם: בסדר.

דוד רותם: "לא ימכור אדם סחורה אלא בשוק".

דוד רותם: יש לכם משחטה בשדרות?

בנימין סעדון: הייתה פעם.

דוד רותם: שאלתי אם יש לכם היום משחטה.

בנימין סעדון: לא שאני יודע.

דוד רותם: כי אני רוצה שתוודאו שסעיף 4 מקוים.

דוד רותם: "לא יוציא אדם ולא יגרום ולא יתיר שיוצא מבית שחיטה עוף שחוט אלא לאחר שנבדק על ידי הרופא הווטרינרי".

דוד רותם: נא להעמיד שם שני פקחים שיבדקו את זה.

דורית ואג: יש לכם פקחים?

דוד רותם: יש להם פקחים אבל אין להם משחטה.

דורית ואג: כמה פקחים יש לכם?

בנימין סעדון: שלושה-ארבעה.

דורית ואג: במשרה מלאה?

בנימין סעדון: רוצים לעשות רביזיה בכל נושא הפיקוח בשדרות.

בנימין סעדון: אולי בעקבות פרסום אישור הצו.

דוד רותם: בסדר.

דוד רותם: אושר.

בנימין סעדון: תודה אדוני.

אפרת חקאק: שניי הצווים.

דוד רותם: כן, שני הצווים.

דורית ואג: יש לנו גם את ברירות המשפט שלהם.

דוד רותם: תודה רבה לכם.

דוד רותם: אפשר לתקן את הסעיף הזה בחוק שכל החוקים האלה, האישור יהיה של ועדת הפנים והגנת הסביבה?

מיכל גולד: של חוקי העזר?

דוד רותם: כן.

דוד רותם: במקום שהם יבואו אלינו, שהם ילכו לוועדת הפנים והגנת הסביבה.

דוד רותם: אם הם יביאו לי הצעת חוק כזאת, אני מאשר אותה בשלוש קריאות ביום אחד.

דורית ואג: משרד הפנים, אני מאוד מבקשת שתחכי כאן.

דורית ואג: את תקבלי ביד את כל האישורים חתומים ולא יהיה יותר הסיפור.

דוד רותם: איזה סיפור?

דורית ואג: הסיפור הוא שאחרי הישיבה אנחנו מחתימים אותך על אישור הצווים, אנחנו שולחים את זה למשרד הפנים והם אף פעם לא מוצאים את זה.

דורית ואג: אנחנו מקבלים אישור קבלה שהם קיבלו את זה מלשכת השר, אבל הם אף פעם לא מוצאים את האישורים.

דורית ואג: אז העיריות מחכות חצי שנה לראות את הנייר הזה.

דורית ואג: לכן אני רוצה לתת לה את זה ביד.

אפרת חקאק: הם צריכים גם לבדוק ברשומות איך לעשות את שני השינויים ביחד, העלאת הדרגות וגם הצווים החדשים.

דוד רותם: תאמרו לראשי הרשויות שלכם שהם צריכים ליזום את התיקונים בחוק.

דוד רותם: כל אחד מראשי הרשויות נבחר ביותר קולות ממה שאני נבחרתי.

דוד רותם: תודה רבה.